Saopštenje za medije

**Izložba fotografija „Moja slovačka priča“**

Pančevo, 2.2.2018. – **U sredu 7. februara u Narodnom muzeju Pančevo u 19 sati svečano će biti otvorena izložba fotografija „Moja slovačka priča“ Petra Dešića. Otvaranju izložbe prisustvovaće NJ.E. Dagmar Repčekova, ambasadorka Slovačke u Republici Srbiji, Igor Vencel, zamenik ambasadorke Slovačke Republici Srbiji i Momčilo Babić, novoimenovani ambasador Srbije u Republici Slovačkoj.**

Izložba fotografija "Moja slovačka priča", prezentuje život Slovaka iz 24 sela sa ovih prostora. Izložbu čine 34 fotografije nastale tokom četvorogodišnjeg rada na terenu.  Poseban akcenat je stavljen na slovačku narodnu nošnju, koja predstavlja početnu impresiju fotografa.

Na fotografijama se mogu videti prizori dece, rane mladosti, odnosa starijih i mlađih ljudi, zatim portreta starijih ljudi, a izložba se završava fotografijom jedne gospođe na groblju na dan Svih svetih, kao neki kratki osvrt života. Izložba "govori" o načinu života ovog naroda.

**Izložba će biti otvorena do 28. februara, a ulaz je besplatan.**